Raġel li weħel multa ta' €10,000 wara li nstab li kiser ir-regolamenti marbutin mal-Covid-19 qed jikkontestaha quddiem il-Qorti Kostituzzjonali. Fil-kawża li fetaħ ir-raġel qiegħed isostni li l-multa hija illegali. F'Marzu li għadda, ir-raġel ġie avviċinat mid-Direttorat tas-Saħħa Ambjentali għaliex ma qagħadx kwarantina kif kien mitlub mir-regolamenti tal-Covid-19. Dan l-aġir huwa punibbli b'multa li tista' tilħaq l-€10,000. Ir-raġel ikkontesta l-multa u f'Ġunju ssejjaħ biex jidher quddiem Kummissarju għall-Ġustizzja. L-avukati argumentaw li din il-proċedura tmur kontra l-Artiklu 39 tal-Kostituzzjoni, li jassigura d-dritt għal smigħ ġust fil-Qorti. L-avukati qalu li l-għoti ta' €10,000 jitlob seduta fil-Qorti. L-appell tar-raġel ġie mxejjen mill-Kummissarju għall-Ġustizzja fis-16 ta' Settembru li għadda għaliex, skont il-Kummissarju, it-Tribunal kien qed jimxi mal-liġijiet mgħoddijin mill-Parlament. Ir-raġel qiegħed jallega li d-deċiżjoni tat-Tribunal kisret id-drittijiet fundamentali tiegħu. Huwa qed jappella biex l-artiklu tal-liġi li skontu ġie mħarrek, jiġi ddikjarat bħala inkonsistenti u inkompatibbli mal-Kostituzzjoni ta' Malta. .td_uid_3_615ac20e5d3ab_rand.td-a-rec-img{text-align:left}.td_uid_3_615ac20e5d3ab_rand.td-a-rec-img img{margin:0 auto 0 0}